
Martfű Város Polgármesterétől

ELŐTERJESZTÉS

Épületenergetikai pályázat benyújtásáról és közbeszerzési eljárás megindításáról
Tisztelt Képviselő Testület!

Az Új Széchenyi Terv Környezet és Energia Operatív Program keretében pályázatot kívánunk benyújtani „Helyi hő és villamos- energia-igény kielégítése megújuló energiaforrásokkal” című KEOP-2012-4.10.0/A kódszámú pályázati felhívásra.

A projekt keretében a József Attila Általános Iskola és Konyha  épületére kívánunk újabb napelemeket illetve napkollektort telepíteni az energiahatékonyság és az energiatakarékosság jegyében, folytatva a közintézmények energiatakarékos működtetése érdekében megkezdett fejlesztéseket.
A projekt teljes beruházási költsége 38 704 660 Ft, melyből a saját erő mértéke – a pályázat 85 %-os támogatási intenzitását figyelembe véve – 5 805 700 Ft. 

A benyújtandó pályázatra vonatkozó eljárási rend szerint a benyújtás előtt feltételes közbeszerzési eljárást kell lebonyolítani, ennek eredményeként feltételes eszközbeszerzési szerződést kell kötni, és ezt követően lehet a pályázatot benyújtani.

Az eljárás lefolytatásával a Proment Consulting Kft.-t /5000 Szolnok, Füst Milán út 3.  Képviseli: Tóth Adrienn/ kívánjuk megbízni.

Kérem a Tisztelt Képviselő-testületet, hogy a pályázat benyújtásáról, a közbeszerzési eljárás megindításáról és a saját erő kötelezettségvállalásáról az alábbi határozati javaslatok elfogadásával szíveskedjen dönteni.

Martfű, 2013. február 14.

Polgármester
Határozati javaslat:


…./2013./.II.14./ határozat

József Attila Általános Iskola épületének épületenergetikai korszerűsítése tárgyú feltételes közbeszerzési eljárás megindításáról

Martfű Város Önkormányzatának Képviselő-testülete a József Attila Általános Iskola épületének épületenergetikai korszerűsítése tárgyú feltételes közbeszerzési eljárást Martfű Város Önkormányzata Közbeszerzési Szabályzatának 4. § /1/ bekezdése értelmében   megindítja. 

A beruházás tervezett összköltsége 36 500 000 Ft. 

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben 

Határozati javaslat:


…./2013./.II.14./ határozat

József Attila Általános Iskola épületének épületenergetikai korszerűsítésére, az iskola épületére további napelemek, a konyha melegvíz-ellátását szolgáló napkollektor telepítésére vonatkozó pályázat benyújtásáról
Martfű Város Önkormányzatának Képviselő-testülete pályázatot nyújt be a József Attila Általános Iskola épületének épületenergetikai korszerűsítése címmel a „Helyi hő és villamos- energia-igény kielégítése megújuló energiaforrásokkal” című KEOP-2012-4.10.0/A kódszámú pályázati felhívásra
A projekt helyszíne: 5435 Martfű, Május 1 út 2. Hrsz: 380.

A projekt teljes beruházási költsége: 38 704 660 Ft

A projekt elszámolható költsége (85%): 32 898 961 Ft
A saját erő összege (15%): 5 805 700 Ft
A saját erő biztosítására Martfű Város Önkormányzata a 2013. évi költségvetése terhére számlapénz formájában kötelezettséget vállal, azt a 2013 évi költségvetésében elkülöníti.

A Képviselő-testület felhatalmazza a Polgármestert, hogy a pályázati dokumentációt Martfű Város Önkormányzata nevében aláírja és azt benyújtsa.

Erről értesülnek:

1./ JNSZ Megyei Kormányhivatal, Szolnok
2./ Valamennyi képviselő, Helyben 

